Vietnamin sodan jälkeen Adkins jatkoi palvelustaan armeijassa esimerkiksi Fort Braggissä Pohjois-Carolinassa ja opettaen Fort Sherman's Jungle School-koululla Panaman kanavavyöhykkeellä. Eläkkeelle hän jäi armeijasta vuonna 1978 sotilasarvoltaan vääpelinä. Armeijan jälkeen Adkins opiskeli Troyn yliopistolla Alabamassa ja perusti kirjanpitoyrityksen. Adkins asui sittemmin pitkään Opelikassa Alabamassa. Hänen perustamansa Bennie Adkins Foundation myönsi stipendejä collegeen entisille erikoisjoukkojen jäsenille. Adkins kuoli 17. huhtikuuta 2020 sairastuttuaan koronaviruksen aiheuttamaan tautiin. Ennen kuolemaansa hän oli tehohoidossa Opelikalaisella sairaalalla. Adkinsin vaimo Mary Adkins oli kuollut 2019. Myös kaksi poikaa olivat kuolleet ennen isäänsä, mutta hän jätti jälkeensa pojan ja tyttären.